Diari Oficial de la Generalitat Valenciana


Sumari del DOGV 5300, del 11-07-2006 (2006/8136)

Acord de 7 de juliol de 2006, del Consell, pel qual declara l'ocupació urgent dels béns i drets subjectes a un expedient d'expropiació forçosa de la Diputació Provincial de València.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5300

Data del DOGV
:   11-07-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/8136


Data del document
:   07-07-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Alberic
    * administració local
    * expropiació

Acord de 7 de juliol de 2006, del Consell, pel qual declara l'ocupació urgent dels béns i drets subjectes a un expedient d'expropiació forçosa de la Diputació Provincial de València. [2006/8136]  
El Consell, en la reunió del dia 7 de juliol de 2005, va adoptar l'acord següent:  
La Diputació Provincial de València, després de l'aprovació del projecte d'obres i el compliment dels altres requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa, per a l'execució del projecte d'Accés a la Urbanització San Cristóbal a la CV-541(VP-3027), d'Alberic a Tous (Az-263).   
Aquesta declaració d'urgent ocupació es justifica per les raons següents:  
Les obres d'accés a la urbanització San Cristóbal a la CV-541(VP-3027), d'Alberic a Tous, han de dur-se a terme amb celeritat, ja que la carretera CV-541 d'Alberic a Tous presenta una intersecció conflictiva a l'altura de punt quilomètric 2'600, on es localitza l'accés principal a la urbanització San Cristóbal, i els nombrosos habitatges d'aquesta generen un trànsit important i en augment fonamentalment des de la localitat d'Alberic, amb el greu perill d'efectuar girs a l'esquerra sense carril central d'espera; les obres del projecte per al qual se sol·licita la declaració d'urgència consisteix en la construcció d'una rotonda amb tres ramals, on el moviment principal serà de continuïtat per la CV-541 i el tercer ramal serà l'accés a la urbanització San Cristóbal, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, els quals no van presentar al·legacions.   
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i en ús de les facultats conferides pel Reial Decret 3318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia, Interior i Administracions Públiques, el Consell, acorda:  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial de València per a l'execució del projecte d'accés a la Urbanització San Cristóbal a la CV-541(VP-3027) d'Alberic a Tous (Az-263).  
Relació de béns afectats:  
. Finca 1  
Naturalesa: no urbanitzable . tarongers  
Polígon: 2. Parcel·la: 131  
Terme Municipal: Alberic  
Titular: Antonio Casanova Duato  
Domicili: Carrer Ramón y Cajal, 5 . 46650 Alberic  
Superfície afectada: 345 m².  
. Finca 2  
Naturalesa: no urbanitzable . tarongers  
Polígon: 2. Parcel·La: 1  
Terme Municipal: Alberic  
Titular: Antonio Claramontes Fernández  
Domicili: Carrer Madoz, 3 Baix . 46788 Alzira  
Superfície afectada: 1.169 m².  
. Finca 3  
Naturalesa: no urbanitzable . tarongers  
Polígon: 1. Parcel·La: 119  
Terme Municipal: Alberic  
Titular: Francisco Sempere Calatayud  
Domicili: Carrer Pintor Calvet, 25 . 46040 Alberic  
Superfície afectada: 754 m².  
. Finca 903  
Naturalesa: no urbanitzable . tarongers  
Polígon: 1. Parcel·La: 119  
Terme Municipal: Alberic  
Arrendataris: Juan Enrique i Ramón Zornosa Martínez  
Domicili: Carrer Arxiprest Ferrándiz, 19 . 46945 Alberic  
Superfície afectada: 754 m².  
. Finca 4  
Naturalesa: no urbanitzable . tarongers  
Polígon: 15. Parcel·La: 55  
Terme Municipal: Alberic  
Titular: José Monzó Ibor  
Domicili: Avinguda Sud, 39 . 46565 Carlet  
Superfície afectada: 706 m².  
El present acord es publicarà en el Diari Oficial de la Generalitat, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions, davant la Diputació de València, només als efectes d'esmenar possibles errors que s'hagen produït en relacionar els béns afectats per l'ocupació urgent.  
Aquest acord posa fi a la via administrativa, en virtut d'allò previst a l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra aquest els recursos següents:  
a) Recurs potestatiu de reposició davant el Consell, en el termini d'un mes, comptador a partir de l'endemà a aquell en què tinga lloc la publicació de l'acord en el Diari Oficial de la Generalitat. Contra la desestimació expressa del recurs potestatiu de reposició es podrà interposar, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació de l'acord en el Diari Oficial de la Generalitat, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que les persones interessades puguen interposar qualsevol altra via que estimen oportuna.  
València, 7 de juliol de 2006.. El vicepresident i secretari del Consell de la Generalitat: Víctor Campos Guinot.